Satuhetki
2025-10-29 10:15 - 10:45 (Europe/Helsinki)
Tervetuloa kuuntelemaan satuja KUMMAan lokakuun ajan. Satuhetkiä kuullaan joka keskiviikko 8.10. alkaen klo 10.15. Satuhetket tarjoavat noin puolen tunnin ajan lapsille, ja miksi ei aikuisillekin, täydellisen mahdollisuuden uppoutua tarinoiden maailmaan, rentoutua ja päästää mielikuvitus lentämään.
Jokainen satuhetki on ainutlaatuinen kokemus, jossa lasten kirjallisuus vie kiehtoviin seikkailuihin ja taianomaisiin maailmoihin. Tule mukaan kuuntelemaan, nauramaan ja lumoutumaan pienellä kynnyksellä!
Yksittäisiltä asiakkailta ei vaadita ennakkoilmoittautumista, ryhmien toivomme ilmoittautuvan ennakkoon numeroon 017 182633. Satuhetket sisältyvät KUMMAn pääsymaksuun 10/5 €, alle 18-vuotiaat ilmaiseksi ja Museokortti käy maksuvälineeksi.

Satuhetkien aikataulu:
ke 22.10 klo 10.15
ke 29.10. klo 10.15

Café Smart Tiedekahvila: Kekri, pyhäinpäivä ja kuoleman kulttuuri
2025-10-30 14:00 - 15:00 | Kuopion museo
Lokakuun 30. päivän tiedekahvilan aiheena on Kekri, pyhäinpäivä ja kuoleman kulttuuri.
Miten vanhat syysjuhlat kuten kekri ja pyhäinpäivä ovat muuttuneet nykypäivän halloweeniksi? Tiedekahvilassa tarkastellaan, kuinka yhteisöllisyys, avokätisyys ja kuoleman lohdullinen käsittely ovat olleet keskeisiä osia näissä perinteissä – ja miten ne näkyvät tai katoavat nykyjuhlinnassa. Tule mukaan keskustelemaan juhlakulttuurin muutoksista.
Kahvitarjoilu.
Linkki etäyhteyden seuraamiseen löytyy UEF:n sivuilta täältä.

Avoin kuvapaja
2025-10-30 14:00 - 16:30, 2025-11-06 14:00 - 16:30, 2025-11-13 14:00 - 16:30, 2025-11-20 14:00 - 16:30 | Kuopion museo
Kaikenikäisille aikuisille suunnatut avoimet kuvapajat, jossa taiteen keinoin tapahtuvaan tekemiseen syvennytään eri teemojen kautta. Aiempaa kokemusta piirtämisestä tai maalaamisesta ei tarvita.
Ei ennakkoilmoittautumista, mukaan voi tulla silloin kun itselle sopii. Pajatoiminta on maksutonta ja taidetarvikkeet löytyvät paikan päältä. Huom! Paikkoja oppimistilassa on rajoitettu määrä.
TORSTAIN KUVAPAJA KLO 14‒16.30 Kuopion museon katukerroksen oppimistilassa seuraavina päivinä: 18.9. / 25.9. / 2.10. / 9.10. / SYYSTAUKO 2vkoa / 30.10. / 6.11. / 13.11. / 20.11. / 27.11. / 4.12. / 11.12. / 18.12.
Järj. Kuopion kaupunki, Kansalaistoiminnan palvelut. Yhteistyössä Kuopion museo.

Myyttinen vartti
2025-10-30 15:00 - 15:30, 2025-11-20 15:00 - 15:30 | Kuopion museo
Myyttiset vartit tarjoavat lyhyehköjä ja ytimekkäitä tietoiskuja Myyttiset – metsän kätköissä -näyttelyn teemoihin liittyen. Varteilla tutustutaan esimerkiksi arkeologisiin löytöihin, geologisiin ilmiöihin, sekä kansanperinteen ja -uskon erityispiirteisiin ja ihmeellisyyksiin.
Tervetuloa kuulolle torstaisin klo 15! Vartille pääsee mukaan museon pääsylipulla.
SYKSYN VARTIT (ohjelmamuutokset ja -täydennykset mahdollisia):
4.9.2025 klo 15 Suo siellä, vetelä täällä – suoluonnon monimuotoisuus ja merkitys kansanperinteessä
25.9.2025 klo 15 Faustista Uhrijuhlaan – katsaus Myyttiset-näyttelyn teemoja sisältäviin elokuviin
2.10.2025 klo 15 Paranvoi ja sudenmaito
30.10.2025 klo 15 Maitoa maahan maahisille
20.11.2025 klo 15 Ankat Sampojahdissa (ja muita suomalaisia myyttejä populaarikulttuurissa)

JO TOTEUTUT VARTIT:
27.3.2025 klo 15 Salamaniskuja ja tulipaloja vastaan – kivikautisen esineiden käyttö taikuudessa ja lääkinnässä
Mikä kiviesine on? Ja miksi sillä katsottiin olevan parantavia ominaisuuksia? Kivikautisiin esineisiin on liitetty erilaisia uskomuksia ja tarinoita, joilla kiviesineiden synty ja olemassaolo haluttiin selittää. Kiviesineisiin liitettiin myös uskomuksia niiden parantavista ja suojaavista ominaisuuksista.
3.4.2025 klo 15 Pirunpelloista hiidenkirnuihin
Geologisen luonnonperinnön myyttisyys: millaisia syntytarinoita kansanperinteessä on keksitty eri geologisille muodostumille ja piirteille, ja mikä on totuus myyttien taustalla?
10.4.2025 klo 15 Varhaisimmat muistiin kirjoitetut loitsut Pohjois-Savosta
Itäsuomalainen loitsuperinne säilytti pitkään elinvoimansa. Sitä tallentui erilaisiin lähdeaineistoihin satojen vuosien ajan. Tule tutustumaan kaikkein vanhimpiin pohjoissavolaisiin loitsuihin!
17.4.2025 klo 15 Metsän väki
Karhun hampaat ja kynnet, metsälähteet, uhrilehdot, käärmeet… Muun muassa näitä asioita ja paikkoja on pidetty kansanperinteessä väkevinä. Mutta mitä kansanuskon väki ylipäätänsä on, mistä kaikkialta sitä löytyy, ja mihin sitä tarvitaan?
24.4.2025 klo 15 Käärmeiden käräjäkivet ja uhrikupit – kivet ja kalliot suomalaisessa kansanuskossa
Mitä mineraaleja ja kivilajeja väekkäiksi koetuista kivistä ja kallioista löytyy, ja miten ne ovat syntyneet? Ovatko uhrikuppeina käytetyt painaumat kivissä ja kallioissa syntyneet luonnollisesti vai ovatko ne ihmiskätten töitä?
8.5.2025 klo 15 Kristillisyyden varhainen vaikutus Pohjois-Savon kansanuskoon
Kansanuskoon liittyvät tiedot ja tavat siirtyivät sukupolvelta toiselle. Jokainen aika lisäsi niihin omat kerroksensa. Millaisen jäljen maailmankuvan mullistanut kristinusko jätti paikalliseen perinteeseen?
15.5.2025 klo 15 Kansanuskon kauheudet
Kuka on syypää tauteihin, kuka houkuttelee äkkinäiset järven syövereihin hukuksiin, millaista porukkaa kalmanväki oikein on? Tämänkertaisella vartilla perehdytään muutamiin kansanuskon ikävämpiin hahmoihin.
22.5.2025 klo 15 Myyttien viestit menneisyydestä
Välittyvätkö muinaiset luonnonkatastrofit meillä ja maailmalla myyttisissä tarinoissa? Onko Väinämöisen polvenhaavasta kertovassa kansanrunossa yhteys vedenpaisumusmyytteihin ja edelleen todellisiin tapahtumiin, esimerkiksi Vuoksen puhkeamiseen noin 6000 vuotta sitten?

Kekri 2025
2025-10-31 16:30 - 20:00 | Kuopion museo
Kekri – vanhaa suomalaista mystiikkaa ja kauhun kaikuja…
(**In English below**)
Ennen vanhaan kekri oli vuoden kohokohta – satokausi päättyi, vuodenkierto vaihtui ja palvelusväki sai hengähdyshetkensä. Elettiin vuoden synkintä aikaa, jolloin uskottiin vainajien henkien palaavan keskuuteemme. Yliluonnollisia olentoja lepyteltiin herkuilla, uhrilahjoilla ja saunan löylyillä. Tulevaa yritettiin kurkistaa taikojen avulla ja taata hyvä satokausi myös seuraavalle vuodelle… Kekri on taikojen ja yliluonnollisen läsnäolon aikaa.
Kekri ja Halloween kumpuavat samasta eurooppalaisesta perinteestä – mutta kekri on aivan omaa, suomalaista kulttuuriperintöämme.
Uskallatko astua synkempiin menneisyyden varjoihin?
Tervetuloa Kuopion museon perjantai-illan tapahtumaan, jossa kekrin henki herää eloon! Luvassa on ohjelmaa nuorilta nuorille – tarinoita, hahmoja ja tunnelmaa, joka saa niskavillat nousemaan kutkuttavalla tavalla pystyyn.
Kuopion museon tapahtuma yleisötiloissa on maksuton kaikille.
****OHJELMA****
Zombiewalk-kulkue starttaa Kulttuuriareena 44:lta (Kauppakatu 44) klo 16.15 ja päätyy Kuopion museolle. Tule mukaan! Järj. Kuopion Nuorisovaltuusto. Lisäinfot Zombiewalk to Kekri – Po1nt
KUOPION MUSEOLLA TAPAHTUVAA (vapaa pääsy kaikille, ellei toisin ilmoiteta), ohjelma täydentyy:
Elävän tulen taikaa illan päätteeksi n. klo 19.40: Tulitaideduo Tuluxxian muinaista mystiikkaa henkivässä esityksessä nähdään taianomainen tulenhenki leimahtavine rumpuineen ja sarvineen, taidokasta välinemanipulaatiota sekä Suomen eturivin tulennielentää ja -puhallusta sekä henkesalpaavia leimautuksia. (Esitys toteutetaan ulkona Museokadulla, eikä sadekaan haittaa.)

Elävää musiikkia: Kuopiosta jyristen saapuu Northern Doom, raskaan ja nopean death- ja thrash metallin sekoituksen saattamana. Bändi on nuori ja niin ovat sen jäsenet, mutta heitä ei kannata aliarvioida. Tule ja koe Kuopiolaisen hevin uusi aalto klo 18.45-19.30!

Dramatisoitu seikkailupolku
Huu, jännittävää! Kulje läpi menneisyyden riittien ja pelasta tulevan vuodenkierron sato. Tekijöinä ovat yhteistyössä Kuopion seudun Nuorisoseurojen TeatteriTorstain ja Kuopion kaupungin teatterin Nuorten teatteri. Seikkailupolku kulkee museon perusnäyttelyjen kerroksissa klo 16.30 alkaen. Viimeinen seikkailijaryhmä pääsee kierrokselle noin klo 19.20 (viimeinen aika tarkentuu).
K-pop RPD sekä opetustuokio
Illassa mukana nuorten omasta toiveesta: K-pop RPD (random play dance) noin klo 16.30-18.30. Opetustuokio, esityksiä ja vapaasti osallistuttavaa RPD-osuutta.
K-pop on eteläkorealaista populaarimusiikkia johon kuuluu olennaisena osana myös tanssi. RPD (Random Play Dance) yhdistää musiikin, tanssin ja yhteisöllisyyden. Siinä tanssitaan K-pop kappaleiden (yleensä kertosäkeiden) koreografioita satunnaisessa järjestyksessä. Musiikki vaihtuu nopeasti ja osallistujien tehtävänä on tunnistaa kappale ja hypätä mukaan oikeaan koreografiaan. Nyt Kekri-illassa opetellaan ensin yhdessä koreografiaa tanssinopettaja Sohvin johdolla ja sitten mennään RPD:n maailmaan – tule siis rohkeasti mukaan, vaikka et olisi aiemmin tanssinutkaan! Mukana on erityisesti teemaan sopivia Halloween-biisejä.
Juureslyhtytyöpaja koko tapahtuman ajan

Enteiden kohtalonpyörä:
Mikä on seuraavan vuoden kohtalosi – ota ennustus vastaan!
Kasvomaalauspiste. Jos omasta kaapista ei löytynyt mitään kekrin tai halloweenin mukaista päälle laitettavaa, voi tunnelmaan virittäytyä myös museolla kasvomaalauspisteellä.
Opastukset ja tietoiskut: Tutustu satokauden päätöksen kunniaksi paikalliseen ruokakulttuuriin, eli EU:n nimisuojan saaneisiin itäsuomalaisiin tuotteisiin. Järj. Itä-Suomen maa- ja kotitalousnaiset. Myyttiset – metsän kätköissä -näyttelyssä on paljon kansanuskoon ja erilaisiin taikoihin liittyvää nähtävää, koettavaa ja kuultavaa – ehkäpä törmäät kekriajan tietäjäänkin.
Museon sisäpihalla valoteos osana Kansallista Kaupunkipuistoa. Pörriäis-teemavuoden huipennukseksi museon sisäpihan kasvatuslaatikot saavat HURJAN vieraan. (mitä sieltä mahtaa kuoriutuakaan?)
Näyttelyt:
Kuopion museon näyttelyihin on tapahtuma-aikana klo 16.30–20 vapaa pääsy alle 29-vuotiailla. Vaihtuvana näyttelynä Myyttiset – metsän kätköissä, jonne pääsee tutustumaan omatoimisesti. Vanhemman rakennusosan perusnäyttelyissä on nuorten teatterilaisten dramatisoitu seikkailupolku.
**********
Eli ei kun vaan naamiaisasua niskaan ja mukaan kekrimäiseen menoon – koe Kekrin ajan mystiikkaa Kuopion museolla! Tapahtuma on kohdennettu ensi sijassa nuorille ja nuorille aikuisille, eikä sen sisältö välttämättä sovellu lapsille.
Tapahtumayhteistyössä ovat Kuopion museon kanssa mm. Kuopion nuorisopalvelut, Kuopion kansalaistoiminnan palvelut, Kuopion seudun Nuorisoseurojen TeatteriTorstai, Kuopion kaupungin teatterin Nuorten teatteri, Kuopio Rock Academy, Itä-Suomen maa- ja kotitalousnaiset, Kuopion Isänmaallinen seura, Kuopion kansallinen kaupunkipuisto sekä iso joukko nuoria esiintyjiä ja talkoolaisia!
Tapahtuma on osa Kuopio250-juhlavuotta.
(Muutokset ja täydennykset ovat mahdollisia)
***********
Maa makaa martaana satovuoden vieriessä päätökseensä;
On aika juhlia loppua ja alkua.
Pirtin uuni lämmittää, pöytä on koreana sadon antimista;
Liikkeellä on niin eläviä kuin kuolleita.
Yötaivaalla kumottaa kuu, pilvien takaa tuikkivat tähtöset,
Lehdon luona virvatuli välkkyy.
Männingäiset, manalaiset, hiidet ja henget aliset
Talonväeltä uhrilahjoja kärkkyy:
Saunan lauteille ateria makoisa,
Pyhän puun tykö kallo lampaan.
Maitotilkka on maahiselle mieluisa,
Vainajille maistuu viinaryyppy varmaan.
Tule, vietä kekriä kanssamme,
Ehkäpä asusteena jotain sopivaa teemaan,
Huvitusta järjestämme vuoksenne,
Joten viivythän vieraana pitkälle marrasiltaan!
https://kuopionmuseot.fi/wp-content/uploads/2025/07/KEKRI_311025-video-vaaka-10sek1-920-x-1-080-px-1.mp4
*************************************************************************************************
In English
Kekri – Ancient Finnish Mysticism and Echoes of Horror…
In the old days, Kekri marked the highlight of the year – the harvest season ended, the annual cycle turned, and servants got a well-earned break. It was the darkest time of the year, when people believed the spirits of the dead returned among the living. Supernatural beings were appeased with treats, offerings, and sauna steam. Magic was used to glimpse the future and ensure a good harvest for the coming year… Kekri is a time of spells and supernatural presence.
Kekri and Halloween share roots in European tradition – but Kekri is a unique part of Finnish cultural heritage.
Do you dare step into the darker shadows of the past?
Welcome to Kuopio Museum’s Friday evening event, where the spirit of Kekri comes alive! Expect spine-tingling program created by youth for youth – stories, characters, and an atmosphere that will send delightful chills down your spine.
The event at Kuopio Museum is mostly free of charge for everyone (see program for any exceptions – updates coming). Additionally, from 16:30 to 20:00, entrance to Kuopio Museum exhibitions is free for everyone under 29. For those over 29, regular ticket prices apply (€15 / €10 or Museum Card or Kaikukortti).
***During the Kekri evening***
The ZOMBIEWALK parade starts from Kulttuuriareena 44 (address: Kauppakatu 44) at 16:15 and ends at the Kuopio Museum. Come and join us! Organized by the Kuopio Youth Council.
At Kuopio Museum:

Fire show to end the evening around 19:45: Tuluxxia Duo’s fire performance takes the audience on a mystical journey with horned figures, flaming rhythms, and fire turned into enchanting art. (Outdoor performance on Museokatu – rain won’t stop it!)
Live music: Northern Doom storms in from Kuopio with a mix of heavy and fast death/thrash metal. The band is young, as are its members – but don’t underestimate them. Come and experience the new wave of Kuopio metal!
Dramatized adventure trail
Spooky and exciting – what will emerge? Created in collaboration between two youth theatre goups. The trail goes through the museum’s exhibition floors. (In Finnish)
K-pop RPD (Random Play Dance) around 16:30–18:30. Teaching session, performances, and a freely participatory RPD segment.
Root lantern workshop – running throughout the event
Wheel of Fate
Dare to spin and predict your destiny for the coming year.
Face painting
If you didn’t find anything Kekri (or Halloween) themed to wear, you can still get into the spirit at the museum’s face painting station.
Info about Kekri and food traditions

Exhibitions:
During the event (16:30–20:00), Kuopio Museum’s permanent exhibitions are free for visitors under 29. For those over 29, regular ticket prices apply (€15 / €10). Museum Card and Kaikukortti are accepted.
Current special exhibition: Mythical Creatures – Secrets of the Forest
Permanent exhibitions feature a dramatized adventure trail performed by young theatre makers.
https://kuopionmuseo.fi/in-english/
***
So put on your costume and join the Kekri festivities – experience the mysticism of Kekri at Kuopio Museum!
The event is primarily aimed at youth and young adults and may not be suitable for younger children.
Part of the Kuopio250 anniversary year.
( Changes and updates are possible)
***
The land lies still as the harvest year draws to a close;
It’s time to celebrate the end and the beginning.
The hearth warms the cottage, the table is laden with harvest bounty;
Both the living and the dead are on the move.
The moon glows in the night sky, stars twinkle behind clouds,
A will-o’-the-wisp flickers near the grove.
Forest spirits, underworld beings, goblins and ghosts
Lurk for offerings from the household:
A tasty meal on the sauna bench,
A sheep’s skull by the sacred tree.
A drop of milk pleases the gnome,
And the dead surely enjoy a shot of liquor.
Come, celebrate Kekri with us,
Perhaps dressed in something fitting for the theme.
We’ve prepared amusements for your delight,
So stay with us well into the November night!
(Poet translated by AI)

Ainutlaatuista historiallista musiikkia - Unique music from 1775
2025-11-01 13:00 - 13:50 | Kuopion museo
Ainutlaatuista historiallista musiikkia Kuopion perustamisen ajoilta
Tässä konsertissa kuulemme musiikkia Kuopion perustamisen ajalta noin vuodelta 1775, jolloin Suomi oli osa Ruotsia ja kuningas Kustaa III:n alaisuudessa. Musiikki on peräisin ruotsalaisista historiallisista kokoelmista, eikä sitä ehkä ole koskaan aiemmin esitetty nykyaikana! 1700-luvulla tämä musiikki levisi Ruotsissa – ja todennäköisesti myös Suomessa – ja sitä soitettiin ajanvietteenä, syntymäpäivillä ja muissa tilaisuuksissa niin kuninkaallisissa piireissä kuin yläluokan kodeissakin.
Tervetuloa kuuntelemaan ainutlaatuista historiallista musiikkia historiallisilla soittimilla ja samalla juhlistamaan Kuopion 250-vuotista taivalta!
Rebecka Karlsson – barokkiviulu
Peter Lönnerberg – fortepiano
Rebecka Karlsson on opiskellut viulunsoittoa Anna Lindalin ja barokkiviulua Ann Wallströmin johdolla Tukholman kuninkaallisessa musiikkikorkeakoulussa. Hän on ollut vaihto-opiskelijana Conservatorio di Musica G. B. Martinissa Bolognassa Italiassa, jossa hän opiskeli viulua maestro Carlo Riccin johdolla. Hän on suorittanut barokkiviulun maisteriopintoja professori Anton Steckin johdolla Staatliche Hochschule für Musikissa Trossingenissa, Saksassa. Lisäksi Rebecka on osallistunut mestarikursseille mm. Stefano Montanarin ja Rachel Podgerin johdolla. Nykyään Rebecka toimii freelance-viulistina Tukholmassa. Hän on esiintynyt muun muassa Hofkapelle Münchenin ja Hassler Consortin kanssa sekä soittaa säännöllisesti Drottningholmin teatteriorkesterissa, Nordic Chamber Orchestrassa, Göteborg Baroquessa ja Karlsson Baroquessa. Keväästä 2012 lähtien Rebecka on ollut Drottningholm Baroque Ensemblen vakituinen jäsen. Hänellä on barokkiyhtye ”Freedom, Baroque and Sisterhood” yhdessä alttoviulisti Karin Ahnlundin ja sellisti Mirjam Pfeifferin kanssa. Hän toimii myös Ensemble Utile Dulcin ja Ensemble Zellbellin musiikillisena johtajana.
Rebecka tekee myös erilaisia soolo- ja konserttimestaritehtäviä. Esiintymisiä hänellä on ollut Ruotsissa, Saksassa, Italiassa, Kreikassa, Ranskassa, Japanissa, Norjassa, Suomessa, Sveitsissä, Espanjassa, Kroatiassa ja Itävallassa. Lisäksi Rebecka käynnistää, tuottaa ja johtaa säännöllisesti projekteja, joissa esitetään historiallista musiikkia eri kirjastoista ja arkistoista, erityisesti ruotsalaisista historiallisista kokoelmista, painottaen esityskäytäntöä ja taiteellista tutkimusta. Hän tekee tiivistä yhteistyötä musiikkitieteilijöiden kanssa. Rebecka tekee yhteistyötä myös tanssinopettaja Anna Löfgrenin ja cembalisti Wilhelm Dahllöfin kanssa historiallisten seurapiiritanssien parissa. Hän järjestää, tuottaa ja usein myös itse esiintyy erilaisissa historiallista musiikkia, tanssia, taidetta ja kulttuuria käsittelevissä tapahtumissa. Vuonna 2023 Ruotsin televisio seurasi Rebeckan työtä historiallisten musiikkikokoelmien parissa. Ohjelma esitettiin Ruotsin televisiossa helmikuussa 2024.
Peter Lönnerberg on opiskellut cembalon- ja bassonsoittoa mm. Lars-Ulrik Mortensenin johdolla Kööpenhaminassa. Hän toimii cembalistina ja urkurina Rebaroque-yhtyeessä, Ensemble Stockholm Baroquessa ja Brand New Calvadosissa. Hän esiintyy usein myös freelance-muusikkona monissa muissa yhteyksissä. Peter on kiinnostunut myös opetuksesta ja on toiminut vierailevana opettajana Belgradin musiikkiakatemiassa. Useiden levytysten joukossa Peterin soittoa voi kuulla varhaisessa italialaisessa barokkimusiikissa viululle ja cembalolle yhdessä Kroatian barokkiorkesterin konserttimestari Laura Vadjonin kanssa (Aquarius Records) sekä viimeisimpänä basistina ja urkurina levyllä ”Baroque Bass” laulaja Staffan Liljasin kanssa (Footprint).
Konserttiin on vapaa pääsy, tila on esteetön. Konsertin kesto on noin 50 minuuttia.
Kuopion museolla kuultava barokkimusiikin konserttia on tukenut Suomalais-ruotsalainen kulttuurirahasto / Kulturfonden för Sverige och Finland.
****
IN ENGLISH:
Unique Historical Music from the Time of Kuopio’s Founding
In this concert we present a selection of music from around 1775 when Kuopio was pointed out as a city. By that time Finland was a part of Sweden under the King Gustavus III. The music is found in Swedish historical collections and maybe never played in modern times before! During the 18:th century this music was spread around Sweden, and probably also around Finland, and was used for divertissement, birthdays and other occations in both the royal circles and in houses of higher rank. Welcome to listen to unique historical music played on unique historical instrument, to celebrate Kuopio 250 years!
Rebecka Karlsson – Baroque violin
Peter Lönnerberg – Fortepiano
Rebecka Karlsson has studied violin with Anna Lindal and baroque violin with Ann Wallstrom at the Royal College of Music in Stockholm, Sweden. She has been an exchange student at the Conservatorio di Musica G. B. Martini in Bologna, Italy, where she studied violin with maestro Carlo Ricci, and she has studied baroque violin at the master level with Professor Anton Steck at the Staatliche Hochschule für Musik in Trossingen, Germany. Besides this, Rebecka has participated in master classes with Stefano Montanari and Rachel Podger. Now Rebecka is a freelance violinist, based in Stockholm, Sweden. She has played with ensembles like Hofkapelle München and Hassler Consort, and plays regularly with Drottningholm Theatre Orchestra, Nordic Chamber Orchestra, Göteborg Baroque and Karlsson Baroque. Since spring 201 2, Rebecka is a permanent member of the Drottningholm Baroque Ensemble and she has the baroque ensemble ”Freedom, Baroque and Sisterhood” together with the viola player Karin Ahnlund and the cellist Mirjam Pfeiffer, she is also the musical director of the Ensemble Utile Dulci and the Ensemble Zellbell. Rebecka is also engaged for various solo and concertmaster commissions, she has performed in Sweden, Germany, Italy, Greece, France, Japan, Norway, Finland, Switzerland, Spain, Croatia and Austria, In addition, Rebecka regularly initiates, produces and directs projects for the performance of historical music from various libraries and archives, preferably from Swedish historical music collections, with a focus on performance practice and artistic research. She frequently collaborates with musicologists. Rebecka also collaborates with dancing master Anna Löfgren and harpsichordist Wilhelm Dahllöf on historical society dance, and she is arranging, producing, and often participating in various events on historical music, dance, art, and culture. In 2023 the Swedish Television followed Rebecka in her work with historical music from different historical collections in a programme that was broadcasted on Swedish Television in February 2024.
Peter Lönnerberg has studied harpsichord and bass playing with Lars-Ulrik Mortensen in Copenhagen, among others. He is a harpsichordist and organist in Rebaroque, Ensemble Stockholm Barock and Brand New Calvados, and he frequently appears as a freelance musican in many other contexts. Peter has also been interestead in teaching and has been a guest teacher at the Academy of Music in Belgrade. Among several CD recordings Peter can be heard in early Italian baroque music for violin and harpsichord together with the Croatian Baroque Orchestra’s concert master Laura Vadjon (Aquarius Records) and most recently as bass player and organist on the album ”Baroque Bass” with the singer Staffan Liljas (Footprint).
Free entrance.
The concert is made with a generous support from Kulturfonden för Sverige och Finland.

Opastus: Talojen tarinoita
2025-11-01 13:00 - 14:00, 2025-11-08 13:00 - 14:00, 2025-11-15 13:00 - 14:00 | Korttelimuseo, Kirkkokatu 22, Kuopio, 70100, Suomi
Talojen tarinoita -näyttelyopastus esittelee jo lähes hävinnyttä puutalokaupunkia. Puu-Kuopio oli voimissaan 1900-luvun puoliväliin asti, jolloin jälleenrakennuskausi ja kaupungistuminen muuttivat kaupunkikuvaa merkittävästi. Opastuksella muistellaan arkista elämää puutalokaupungissa siellä asuneiden silmin ja tutustutaan siihen valokuvien avulla.
Lauantaisin klo 13. Opastus sisältyy museon pääsymaksuun (8/5 €, Museokortti, Kaikukortti, alle 18-vuotiaat maksutta).
Talojen tarinoita -opastus on osa Kuopio250-juhlavuoden ohjelmaa.
Talojen tarinoita – Puutalokaupungin jäljillä 25.4.2025-26.4.2026
Näyttelyssä valokuvat ja muistelmat nivoutuvat yhteen luoden eloisan kokonaisuuden, joka kertoo kaupungin rakennushistoriasta sekä kaupunkikuvan muutoksesta. Näyttely esittelee Kuopion purettuja sekä edelleen olemassa olevia puutaloja piirtäen kuvaa vilkkaasta kaupungista, jonka kaduilla ihmiset toimittivat arkisia askareitaan. Kuopiossa lapsuutensa ja nuoruutensa 1940–1960-luvuilla viettäneet ihmiset kertovat millaista oli elää puutalojen täyttämässä kaupungissa.

Opastus: Muuttuva luonto
2025-11-01 14:00 - 14:45 | Kuopion museo
Muuttuva luonto -näyttelyssä matkustetaan itäsuomalaisen luonnon historiaan ja nykytilaan. Matka alkaa kaukaa menneisyyden mammuttiarolta, kiertelee luonnonmetsän siimeksessä ja järvien syvänteissä ja päätyy lopulta ihmisen muokkaamaan maisemaan. Millainen mahtaa olla luontomme tulevaisuus?
Tule mukaan opastukselle tutustumaan itäsuomalaisen luonnon monivaiheiseen tarinaan!
Opastus sisältyy pääsylipun hintaan, alle 18-vuotiaat ilmaiseksi. Museokortti ja Kaikukortti käyvät. Opastus on kestoltaan noin 45 minuuttia.

Yleisöopastus M_itä? Nykytaiteen biennaaliin
2025-11-02 14:00 - 15:00, 2025-11-09 14:00 - 15:00, 2025-11-16 14:00 - 15:00 | KUMMA, Kauppakatu 35, Kuopio, 70100
Kuopion biennaalissa mikään ei ole tavallista.
Teokset eivät ainoastaan näyttäydy, vaan ne kutsuvat astumaan sisään, istumaan ja aistimaan. Ne rakentavat tiloja, joihin voi kadota. Tule kokemaan, miten teoksen voi kohdata tai tuntea. M_itä? Nykytaiteen biennaali esittää itäsuomalaisen taiteen skenen juuri sellaisena kuin se tällä hetkellä on parhaimmillaan.
Tule tutustumaan näyttelyn sisältöön yleisöopastuksella sunnuntaisin klo 14.
Opastus kuuluu sisäänpääsyn hintaan 10/5€, alle 18-vuotiaat ilmaiseksi ja Museokortti käy maksuvälineeksi tottakai.

OMPELUSEURAT: Talvivaatteiden kunnostus & muusikko Anna Voutilainen-Veijonen
2025-11-05 14:00 - 18:30 | Kuopion museo
Luomme museolle korjausolohuoneen, jonne jokainen voi tulla korjaamaan rikkinäisiä tekstiilejä ja nauttimaan vaihtuvista taidesisällöistä. Korjauspaja avoinna klo 14-18.30 monitoimitilassa / aulassa, esitysaika pääsääntöisesti klo 17.30. Tapahtumiin on vapaa pääsy. Ohjelmamuutokset ja täydennykset mahdollisia.
Ke 13.8. Lakanoiden korjaus & muusikko Anna Voutilainen-Veijonen
Ke 10.9. Neuleiden korjaus käsin & Tanssitupa
Ke 8.10. Housujen taskut ja lahkeet & Humppaklovni
Ke 5.11. Talvivaatteiden kunnostus & muusikko Anna Voutilainen-Veijonen
Ke 3.12. Korjaa joululahjaksi & tanssitaiteilija Outi Markkula
Korjataan tämä elämä kestäväksi elämäksi.
****
Ke 5.11. klo 14-18.30 OMPELUSEURAT: Talvivaatteiden kunnostus & muusikko Anna Voutilainen-Veijonen
Tule korjaamaan rikkinäiset toppatakit, -housut ja muut talvitamineet käyttökuntoon ompelukoneella tai käsin. Harjoitellaan yhdessä, korjausaktiivit neuvovat korjaamisen alkuun.Teemasta riippumatta voit tulla kaikenlaisten korjaustöiden kanssa.
Pajaan saa tulla ilman ennakkoilmoittautumista oman aikataulun mukaan. Paikan päältä löytyy ompelukoneita ja korjaamiseen paikkakankaita lankoja ja hyvässä lykyssä kierrätetty vetoketju. Voit tuoda käyttöön ja kiertoon myös omia materiaaleja.
Illan esitys tarjoaa melodiallista syleilyä kansanlaulujen pohjalta ja teemoista saksofonilla ja laulaen – muusikko Anna Voutilainen-Veijonen. Esitysaika klo 17.30.
Tapahtumassa ja sen jälkeen pääkirjastolla on esillä pieni näyttely korjausteemaan liittyviä kirjoja. Kuopion kaupunginkirjaston koostaman vinkkilistan avulla kirjastosta voi lainata lisää kutakin aihetta käsittelevää kirjallisuutta.
Korjataan se, mitä pystytään. Korjataan tämä!
Korjataan tämä elämä kestäväksi elämäksi.

Korjaaminen on arjen juhlaa! Tapahtuma osa Kuopio250-ohjelmistoa ja saanut juhlavuoden tuotantotukea. Yhteistyössä Jätekukko, Kuopion museo, Kuopion kaupunginkirjasto, Elävä säätiö ja ITAK

Ohjelmamuutokset ja täydennykset mahdollisia.
OMPELUSEURAT Instagramista.

Taidetyöpaja sukupuoli- ja seksuaalivähemmistöön kuuluville / Art Workshops for Queer People
2025-11-05 17:00 - 19:00, 2025-11-19 17:00 - 19:00 | Kuopion museo
Drawing Out Loud – Taidetyöpaja sukupuoli- ja seksuaalivähemmistöön kuuluville
Koetko kuuluvasi seksuaali- ja sukupuolivähemmistöön tai pohdit näitä asioita? Tervetuloa piirtämään, tapaamaan ystäviä, lepäämään, kuuntelemaan, olemaan, unohtamaan, tyhjentämään pääsi, tekemään virheitä, nauramaan ääneen, jakamaan ajatuksia ja olemaan queer hyvässä ja luovassa seurassa! Tänä keväänä Drawing out loud -työpajassa luodaan uusia piirroksia sekä yksin että yhdessä. Tule mukaan kerran tai osallistu koko kevään ajan!
Kysymyksiä ja ilmoittautuminen mukaan: emmavilina@gmail.com
Työpajat ovat osallistujille maksuttomia. Aiempaa osaamista tai kokemusta taiteellisesta työskentelystä ei tarvita. Työpajojen ikäraja on 18 vuotta.
DRAWING OUT LOUD: Taidetyöpajat seksuaali- ja sukupuolivähemmistöille
Maksuton aikuisten ryhmä, yli 18 – vuotiaat
Keskiviikot 11.2. / 25.2 / 11.3 / 25.3 / 8.4 / 22.4. / 6.5. / 20.5. klo 16-18
Kuopion Museon oppimistilassa
Ilmoittautuminen & info: ohjaaja Emma Fält, emmavilina@gmail.com / https://emmafalt.net/
Yhteistyössä Kuopion Kaupunki ja Kuopion Museo
Ystävällisin terveisin,
Ohjaaja, Emma Fält (They / Them)
****
In English:
Drawing Out Loud
Art workshops for queer people
In the workshops aimed at adults, we explore the world by drawing and through various listening and sensing exercises. We reflect on physicality, diversity, being in different spaces and how we perceive ourselves in them. This spring, we will work on various listening exercises and think about interaction between human and non-human. Let’s start the year by going through together what kind of workshops are coming up.
The key to working is interaction and the opportunity to create a space where those who perceive themselves as queer* can express themselves and get to know each other through making, as well as search and find suitable forms of artistic expression. Come along and bring your friends!
The workshops are free of charge for the participants. Previous knowledge or experience in artistic work, neither tools are not required. The age limit for the workshops is 18 years.
DRAWING OUT LOUD: Art workshops for sexual and  gender minorities
Free adult group, +18 years old
Wednesdays 11.2. / 25.2 / 11.3 / 25.3 / 8.4 / 22.4. / 6.5. / 20.5 16-18
Kuopio MUSEUM, Pedagogical space
Sign up & info: Facilitator Emma Fält, emmavilina@gmail.com / https://emmafalt.net/
Together with Kuopio City and Kuopio Museum
Kind regards, Artist and teacher, Emma Fält (They / Them)

Myyttiset-näyttelyopastus lapsille
2025-11-08 10:30 - 11:00, 2025-11-22 10:30 - 11:00 | Kuopion museo
Lapsille suunnattu Myyttiset-näyttelyopastus kuljettaa oppaan johdolla pienet kulkijat halki entisaikojen metsän. Matkalla kuullaan esimerkiksi esivanhempiemme elämään kuuluneista uskomuksista, tutustutaan monenlaisiin metsän eläimiin ja olentoihin sekä ihmetellään yhdessä niihin liittyviä tarinoita.
Kierros kestää noin 30 minuuttia ja se on parittomien viikkojen lauantaisin (13.9., 27.9., 11.10., 25.10., 8.11., 22.11., 20.12., 3.1.2026, 17.1.2026 sekä näyttelyn viimeisenä viikonloppuna la 24.1.2026) klo 10.30. Lähtö lipunmyynnin läheisyydestä.
Opastus sisältyy museon pääsymaksuun (15/10 €, alle 18-v maksutta), Museokortti ja Kaikukortti käyvät.

Kuopion museon näyttely Myyttiset – metsän kätköissä sekä sen oheistapahtumat ovat osa Kuopio250-juhlavuotta.

Tanssitupa
2025-11-08 11:00 - 12:30 | Kuopion museo
Tanssituvissa opetellaan kansanomaisia pari- ja ryhmätansseja sekä improvisoidaan matalalla kynnyksellä, livemusiikin tahtiin. Vetäjinä tanssitaiteilija Outi Markkula ja muusikko Jenni Venäläinen.
Kevätkauden Tanssituvat:
21.3. valssi ja sottiisi
18.4. polska
16.5. masurkka ja polkka
13.6. karjalaiset tanssit
Aiempaa kokemusta tai omaa tanssiparia ei tarvitse olla. Vapaa pääsy.

Myyttiset-näyttelyopastus
2025-11-09 13:00 - 13:45 | Kuopion museo
Myyttiset-näyttelyopastus kuljettaa kulkijan halki entisaikojen metsän. Metsäretkellä tutustutaan esivanhempiemme elämää rytmittäneeseen kansanuskoon. Matkan varrelta löytyy niin myyteistä tuttuja olentoja ja luontotietoa kuin vanhin tunnettu pohjoissavolainen loitsukin.
Tiedontäyteinen kierros sopii parhaiten aikuisille ja nuorille ja on kestoltaan noin 45 minuuttia. Opastus lähtee kesäkaudella 7.6.–30.8.2025 lipunmyynnin läheisyydestä lauantaisin ja keskiviikkoisin klo 14. Syyskuusta alkaen näyttelyn päättymiseen saakka opastus on parittomien viikkojen sunnuntaisin sekä viimeisenä näyttelyn aukiolopäivänä su 25.1. klo 13
Opastus sisältyy museon pääsymaksuun (15/10 €, alle 18-v maksutta), Museokortti ja Kaikukortti käyvät.
***
Kuopion museon Myyttiset – metsän kätköissä -näyttely vie menneisyyden aarniometsään keskelle kansanuskon maailmaa. Se on tehty monilla aisteilla koettavaksi, elämykselliseksi ihmettelyn paikaksi, jossa riittää tutkittavaa kaikenikäisille.
Kuopion luonnontieteellisen museon ja Kuopion kulttuurihistoriallisen museon yhteistyönä tuottamassa näyttelyssä on esillä erityistä voimaa omaavia taikaesineitä sekä kiehtovia eläimiä. Tarinat, uskomukset ja todelliset luonnonilmiöt punoutuvat yhteen ainutlaatuisella tavalla. Kulje entisajan metsässä, tutustu myyttisiin hahmoihin, joudu metsänpeittoon ja loitsi itsesi vapaaksi!
Myyttiset-näyttely ja siihen liittyvät tapahtumat ovat osa Kuopio250-juhlavuoden ohjelmistoa.

LUENTO: Kustaa III:n ajan Kuopiosta hyvän elämän pääkaupungiksi
2025-11-12 17:00 - 18:00 | Kuopion museo
Kuopion 250-vuotinen historia valokuvin ja piirroksin. Välähdyksiä kaupungin historiasta esittelee Kuopion kulttuurihistoriallisen museon valokuvakokoelmista vastaava intendentti Pekka Kankkunen.
Maksuton luento järjestetään Kuopion museon monitoimitilassa (Museokatu 1).
Kuva: Victor Barsokevitsch 1894–98. KUHMU.

Lapsen oikeuksien päivä -tapahtuma
2025-11-15 10:00 - 12:00 | Kuopion museo
Lapsen oikeuksien päivän etkot Kuopion museolla ja Postitalon tiloissa lauantaina 15.11. klo 10-12!
Maksuton ja iloinen tapahtuma kaikille lapsiperheille.
Ohjelma

Ohjelmassa mm. askartelua, rakentelua, minimuskari, loruruletti ja Kuninkaallinen Polaroid-kuvauspiste.
Maisteri Molto esiintyy klo 10:30.
Loitsupolku, opastetut kierrokset Myyttiset -näyttelyssä tapahtuman päätteeksi, klo 12 ja 12:30

Tapahtuman järjestää Kuopion ILONA-verkosto, joka on yhteistyöverkosto lasten, nuorten ja perheiden parhaaksi.
Lapsen oikeuksien viikkoa vietetään 17.-23.11.2025, teemana jokaisella lapsella on oikeus kuulua (olla osallisena ja tulla kuulluksi). Virallinen Lapsen oikeuksien päivä on torstaina 20.11.
Tapahtuma on osa Kuopio250-juhlavuoden ohjelmistoa ja se on saanut juhlavuoden tuotantotukea.

Opastus: Ihmisen aika
2025-11-15 14:00 - 14:45 | Kuopion museo
Ihmisen aika -näyttely kertoo Pohjois-Savon esihistoriasta ja historiasta alkaen kivikauden ihmisen saapumisesta alueelle ja päättyen lopulta kulttuurin uusimpiin virtauksiin. Näyttely tutustuttaa kävijän Pohjois-Savon asukkaiden arkeen ja juhlaan, sekä mielenkiintoisiin esineisiin ja asioihin.
Opastuksella sukelletaan Savon menneisyyden merkittävimpiin vaiheisiin ja hämmästyttäviin yksityiskohtiin!
Opastus sisältyy pääsylipun hintaan, alle 18-vuotiaat ilmaiseksi. Museokortti ja Kaikukortti käyvät. Opastus on kestoltaan noin 45 minuuttia.

Mikko Toivanen: Hamulan Toivaset
2025-11-16 14:00 - 15:30 | Kuopion museo
”500 vuotta esivanhempia Kuopion seudulla”.
Mikko Toivanen kertoo toimittamansa kirjan Hamulan Toivaset pohjalta sukuhaaransa vaiheista Kuopion seudulla (Toivala, Kasurila, Pöljä, Hamula) alkaen esi-isästä Lars Toiffainista (Lauri Toivanen, s. 1515) ja esitellen sitten katkeamattoman ketjun hänen jälkeläisiään ja heidän vaiheitaan Maaningalla, Siilinjärvellä, Kuopiossa, Vehmersalmella ja muualla Suomessa. Luennon toinen, sukututkimuksellinen, teema on valottaa, kuinka kirja tehtiin.
Kuopion museon monitoimitila on esteetön. Luennon kesto on enintään 1,5 h. Vapaa pääsy, tervetuloa!

Kuopion synttärisatutunti
2025-11-19 10:00 - 10:30 | Kuopion museo
Tervetuloa juhlimaan 250-vuotiasta kaupunkiamme Kuopion pääkirjaston ja Kuopion museon yhteiselle satutunnille! Synttärisatutunnin aiheena on tietenkin Kuopion kiehtova historia ja siihen tutustutaan tutulla Kantti-reseptillä eli tietoa ja tarinoita yhdistelemällä.
Satutunti järjestetään ke 19.11. klo 10 Kuopion museon monitoimitilassa ja se kestää noin puolituntia. Paikalle voi saapua klo 9.40 alkaen. Osallistuminen on maksutonta ja parhaiten sisällöt soveltuvat 3–7-vuotiaille.

Pääkalloja Pohjois-Savosta ja Pohjois-Karjalasta
2025-11-19 17:00 - 18:00
Luennoitsija FT, Dosentti Ulla Nordfors
Elokuussa 2024 Ruotsista palautettiin Suomeen 82 pääkalloa, jotka olivat päätyneet Karoliinisen instituutin anatomiseen kokoelmaan 1800-luvulla. Mukana oli myös yksilöitä Pielavedeltä, Rautalammilta, Kiuruvedeltä ja Enosta. Kaikista kalloista otettuja näytteitä tutkitaan parhaillaan Koneen säätiön rahoittamassa tutkimushankkeessa, jossa selvitetään anatomisiin kokoelmiin päätyneiden ihmisten elämäntarinoita. Tervetuloa kuulemaan lisää itäsuomalaisten kallojen matkasta ja siitä, mitä monitieteiset tutkimusmenetelmät voivat kertoa menneisyyden ihmisistä Pohjois-Savossa ja Pohjois-Karjalassa.
Ulla Nordfors on rautakauden, keskiajan ja varhaismodernin ajan hautausten arkeologiaan erikoistunut arkeologi. Hän tutkii myös ihmisten elämänhistoriaa ja elintapoja sekä sairauksien historiaa monitieteisin menetelmin.
Luento pidetään Kuopion museon monitoimitilassa, joka on esteetön. Luentoa on mahdollista seurata myös striimattuna Kuopion museon Youtube-kanavalla. Striimausta ei tallenneta, joten sitä ei voi katsoa jälkikäteen.
Tilaisuus järjestetään yhteistyössä Kuopion isänmaallisen seuran kanssa ja se on maksuton yleisölle.
